bg es ru ru bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg ru ru bg ru bg bg en bg ru bg bg bg ru ru ru bg bg bg bg bg bg bg ru bg bg bg bg ru bg bg bg bg en ru bg bg ru
СЪВЕТИ ЗА ПОЧИСТВАНЕ НА ТЕРАСА - CLEAN LABS
Терасата е прекрасно място за отдих, но винаги се замърсява твърде бързо. Като специалисти по чистота, този път ще ти предложим няколко съвета за качествено почистване на тераса.
Последователност при почистване на тераса
Премахни всичко от терасата – мебели, саксии, скари.
Измети пода със суха метла.
Измий пода (прочети подробни указания по-надолу).
Избърши первазите с влажна кърпа.
Избърши прозорците (по желание).
Остави терасата да изсъхне добре, преди да върнеш обратно мебелите.
През това време можеш да измиеш пластмасовите мебели.
Общи правила за почистване на тераса
На първо време, откажи се да използваш водоструйка при почистване на тераса. Тя е вариант само при сериозни замърсявания, ако е с по-малко налягане и ако я използваш от поне 20 см.
Най-добре е да използваш моп или маркуч за мокрото почистване.
Избягвай агресивни почистващи препарати, които биха увредили повърхността на пода и биха дали възможност на мръсотията да проникне навътре в него.
Как се почистват различните подови покрития
Правилното почистване на тераса зависи преди всичко от вида на пода, тъй като различните настилки имат нужда от различен тип грижи. Ето какви:
Почистване на тераса с теракотени плочки
Теракотените плочки са често срещано подово покритие, тъй като се поставят бързо, дълготрайни са и осигуряват лесен начин за почистване на терасата. За да измиеш плочките, достатъчно е след метенето да ги измиеш с обикновен препарат за подове или с маркуч и чиста вода. Ако по тях има петна, разтвори във водата малко белина, изтъркай петната и после изплакни с чиста вода.
Почистване на тераса с циментов под или мозайка
Почистване на тераса с под от цимент или мозайка е една идея по-трудно. Добра идея е да направиш разтвор от вода, лъжица оцет, лъжица перилен препарат и лъжица амоняк. Нанеси по пода и изтъркай с твърда метла или четка. Накрая изплакни с чиста вода.
Почистване на тераса с декинг
Ако терасата ти е покрита с декинг, трябва да спазваш няколко правила. Първо, почистване на тераса с декинг се прави винаги по посока на дъските и е задължително да се погрижиш добре и за фугите. Второ, не използвай силни почистващи препарати; топла вода и обикновени домакински препарати са достатъчни. Все пак препоръчваме да се снабдиш със специален препарат за почистване на декинг. Можеш да я измиеш с градински маркуч, а при по-упорити замърсявания може да използваш и водоструйка, но с налягане не повече от 80 бара и на минимум 20 см разстояние от повърхността на пода. Не забравяй също, че декингът обикновено има нужда от периодична поддръжка, за да остане в добро състояние.
Последователност при почистване на тераса
Общи правила за почистване на тераса
Как се почистват различните подови покрития
Почистване на тераса с теракотени плочки
Почистване на тераса с циментов под или мозайка
Почистване на тераса с декинг
СЪВЕТИ ЗА ПОЧИСТВАНЕ НА ТЕРАСА
Сесията Ви изтече моля започнете отново!
Търсиш работа? Виж тук!
Абонаментно почистване на домове
Политика за защита на личните данни
Адрес: ул. „Хайдушка гора" 38, ет.2, офис 3, 1680 ж.к. Белите брези, София, България
Телефон: +359 884 026 061
© 2019 - 2022 Всички права запазени
Дизайн и Разработка: ThinkWeb България